**Тақырыбы: «Ал, қанекей Әжелер!» сайысы.  
Мақсаты:** Жас ұрпақты ата - баба дәстүрімен тәрбиелеу. Әже тәрбиесін үлгі ету. Әжелер айтқаны асыл екенін, әрі олардың өнегесін күнделікті өмірде пайдалану. Әжелер өнегесінің ерекшелігін ашу. Баланы кішіпейілділікке, қарт адамдарды құрметтеуге үйрету.  
  
Сайыстың жүру тәртібі;  
1. Ұйымдастыру. Мұғалімнің кіріспе сөзі.  
2. Әже мен немерені таныстыру  
3. Әділ қазылар алқасын таныстыру  
4. Сайыстың шарттарымен таныстыру  
5. Сайысты қорытындылау.  
  
- Армысыздар құрметті қонақтар, Әжелер, аналар сүйкімді қыздар көктемнің алғашқы мерекесі 8 - наурыз мерекесі құтты болсын!  
Бүгін наурыздың сегізі,  
Сұлулықтың негізі  
Әдемі сөз адамның Анаға айтар лебізі - деп біздің мерекеге қош келдіңіздер!  
- Мерекелеріңізбен сүйікті аналар, ардақты әжелер, құрметті апайлар!  
Ардақты да асыл әжелеріміздің өнерін үлгі етуге арналған «Ал, қанекей, Әжелер!» атты сайысымызды бастауға рұқсат етіңіздер.  
Әже деген көп шығар  
Әжемдей менің жоқ шығар  
Мейірімді ол кісі  
Қандай ғажап күлкісі - дей отырып ортамызға сайысқа қатысушы әжелеріміз бен немерелерін ду - қол шапалақпен ортамызға шақырайық!  
1. Тәрбиесін **Торғын** әже аямаған.

Немересі Маликаны аялаған

Қарсы алайық ақ жаулықты әжемізді

**Малика** әрқашанда саялаған

2.Бізге әркез тілекші боп жүретін, қуанышымызға ортақ бола білетін Әлиядай ботақанның асыл әжесі, ардақты ана Ырымбала әжейді қарсы алыңыздар!  
3. Өзі сондай әдемі, күндей күліп жүреді. Айдананың әжесі сүйкімді, Айжанадай немересімен \_\_\_\_\_\_\_\_\_\_әжейді қошеметпен қарсы алайық!

4.Әже ол жас ғұмырдың талғамы

Қуантатын бір үйдің ол арманы

Дәл бүгінгі сайысқа түсуе

Шақырайық әжесі мен **Балжанды**  
5. Әже біздің күніміз  
Әжемнің біз гүліміз  
Балаларды қуантып,  
Ұзақ өмір сүріңіз,- дей отырып **Сабинадай** ерке немересімен **Гүлнар** әжейді ортаға шақырамыз.

6.Жамандықтан сақтайтын

Айран ұйтып әдемілеп баптайтын

Алуа жақсы көреді әжесін

Жақсы істерін мақтайтын (Алуа мен Айткамал әжесі)  
7. Таусылмайды өлеңі  
Күнде айтып береді  
Барған сайын бір жаққа  
Кәмпит алып келеді - деп Ақжүністің әжесі Усенгүл әжейді немересі мен ортаға шақырамыз!  
Кім жеңеді сайыста үміт алда,  
Қобалжу бар жүректе күдік барда  
Әділ - қазы алқасы атыңды ақта  
Жүректерге арман мен бақыт жолда.- деп әділ - қазы алқасымен таныстырамын.  
1. Біздің мектеп директоры Т.Т.Нүркішева.  
2. Оқу ісінің орынбасары А.А.  
3. Оқу тәрбие ісінің орынбасары Н.З.  
  
Енді сайысымыздың шартымен танысайық  
1. Өзін, өз отбасын таныстыру  
2. Өнер сайысы қазақша ән немесе би  
3. Салт - дәстүрден көрініс. Бесікке салу немесе тұсау кесу.  
4. Қолөнер сайысы. «Мен әжемнің баласымын»  
5. Ою оя білесіз бе?  
6. Ұлттық тағам көрмесі  
7. «Сыр сандық»сұрақ - жауап сайысы.  
Құрметті қонақтар келесі кезекті балаларымыздың аналарына арнаған құттықтау әндеріне берейік.  
**Ән: «Анашым»** орындайтын 3 «а», 3 «Ә» сыныптың жігіттері.  
**1 - Кезең Әжелеріміздің алғашқы кезеңі «Таныстыру»**Әжем болса қасымда  
Көтеріңкі көңілім  
Алтын әжем тілекші  
Немерелер өмірін.- деп әжелері мен аналарына арнап балалар тақпақтарын айтады. **1 сыныптар**  
  
**2 - Кезең «Өнер сайысы»**Әжелеріміздің өнерін тамашалайық.  
Би билегім келеді,  
Бірақ қалай бастаймыз - деп «Қара жорға» биін орындайтын 3 «А» сынып оқушыларын қарсы алайық.  
  
**3 - кезең Ұлттық салт - дәстүрден көрініс.**Әлпештеген баласын,  
Ана - бақыт ана жыр,  
Әркім сүйіп өзінің  
Мақтан етер анасын.- деп аналарға арналған өлең-тақпақтарын айтады 2 «А», 2 «Ә» сыныптың ер балалары айтады.  
**4 - кезең Қолөнер сайысы «Мен әжемнің баласымын»**  
Би: 2 «А» сынып ұлдарының орындауында «Флешмоп биі»  
  
**5 - кезең. «Ою оя білесіз бе?»**Әжелерге қағаз қайшы беріледі. Ойған оюларын айтып түсіндіреді.  
3 «А» сынып оқушыларының орындауында «Жаяу» әні.  
**6 - кезең. «Сыр сандық» сұрақ жауап сайысы. Әр әжеге 1 - билеттен беріледі, 1 - билетте 3 сұрақтан жазылған.**Сұрақтар;

**1 - билет**  
1. «Тілашар» қай кезде жасалады. (Күзде)  
2. Дастархан басында қандай ескертулер жасалады.  
3. Ұйқасын тап: Өзінше ноян, қорқақ кім?....**қоян  
2 - Билет**  
1. Жеті ата қалай аталады?  
2. Немерелеріңізге ертегі айтып бересіз бе?  
3. Ұйқасын тап: Үні ғажап дүлдүл, бақта сайрар....**бұлбұл  
3 - билет**1. Үш арсыз қалай аталады? (Ұйқы, күлкі, тамақ)  
2. Қазақ халқы баласын қалай тәрбиелеген?  
3. Ұйқасын тап: Тұмсығымен шымшып, құрт тереді....**шымшық  
4 - Билет**  
1. Бес парыз қалай аталады? (намаз,   
2. Әженің бала тәрбиесіндегі орны қандай?  
3. Ұйқасын тап:

Ормандағы аюдың  
Құлпынайы көп екен,  
Теріп - теріп алайық.  
Қалтамызға......**салайық**  
**5 - билет**  
1. Базарлық деген не?  
2. Қазақстанның мемлекеттік рәміздерін ата  
3. Ұйқасын тап: Аю отыр партада

Екі қолы қалтада  
Апай сабақ сұраса  
Ұйықтап қалды........  
Екі қолы қалтада  
Апай сабақ сұраса  
Ұйықтап қалды**........масқара**

**6 - билет**  
1.Құйрық бауыр салты қалай жасалады?

2.Қазақтың ұлттық ойындары.

3.Айбат шегер алыстан,

Аң патшасы ..... **арыстан  
7 – билет**

1. Қазақ халқының ырымдарын атаңыздар.

2. Малдың төлдерін атаңыз.

3.Жағасында бұлақ

Жайылып жүр ......  **лақ**Енді ортаны ашайық  
Інжу маржан шашайық  
Ән мен биді шалқытып.  
Жиналған халық таңғалсын  
Өнерден күмбез жасайық!- деп 1 сыныптың орындауында «Анашым» әні.

**7 - кезең. Ұлттық тағам көрмесі.**  
Әжелеріміз қандай ұлттық тағам дайындаған екен, ортаға шығарып таныстырайық.

**Қорытынды бөлім.**  
Әділ қазылар алқасына сөз беріліп,  
Әжелерімізге сыйлар, номинациялары беріледі.  
1. «Білгір әже»  
2. «Мейірбан әже»  
3. «Алтын оймақты шебер әже»  
4. «Бұлбұл әнші әже»  
5. «Балқаймақ әже»

6. «Сымбатты әже»

7. «Өнегелі әже»

**1 - билет**  
1. «Тілашар» қай кезде жасалады.  
2. Дастархан басында қандай ескертулер жасалады.  
3. Ұйқасын тап: Өзінше ноян, қорқақ кім?....

**2 - Билет**  
1. Жеті ата қалай аталады?  
2. Немерелеріңізге ертегі айтып бересіз бе?  
3. Ұйқасын тап: Үні ғажап дүлдүл, бақта сайрар....

**3 - билет**1. Үш арсыз қалай аталады?  
2. Қазақ халқы баласын қалай тәрбиелеген?  
3. Ұйқасын тап: Тұмсығымен шымшып, құрт тереді....

**4 - Билет**  
1. Бес парыз қалай аталады?  
2. Әженің бала тәрбиесіндегі орны қандай?  
3. Ұйқасын тап:

Ормандағы аюдың  
Құлпынайы көп екен,  
Теріп - теріп алайық.  
Қалтамызға......

**5 - билет**  
1. Базарлық деген не?  
2. Қазақстанның мемлекеттік рәміздерін ата  
3. Ұйқасын тап:

Аю отыр партада

Екі қолы қалтада  
Апай сабақ сұраса  
Ұйықтап қалды........  
Екі қолы қалтада  
Апай сабақ сұраса  
Ұйықтап қалды........

**6 - билет**

1.Құйрық бауыр салты қалай жасалады?

2.Қазақтың ұлттық ойындары.

3.Айбат шегер алыстан,

Аң патшасы ..... **арыстан**

**7 – билет**

1. Қазақ халқының ырымдарын атаңыздар.

2. Малдың төлдерін атаңыз.

3.Жағасында бұлақ

Жайылып жүр ......  **лақ**